Jaar ná Lily-mynramp: 'Ons doen alles wat ons kan' | Maroela Media
Vandag is dit presies een jaar sedert die Lily-mynramp toe die ingang na die myn op 5 Februarie 2016 ineengestort het. 'n Skeepshouer wat as 'n lampkamer gebruik is, het tydens die ineenstorting onder reuse-klippe en grond beland. Die drie mynwerkers, Pretty Nkambule, Solomon Nyerende en Yvonne Mnisi, wat ten tyde van die tragedie in die skeepshouer was, is sedertdien nog nie gevind nie.
Mosebenzi Zwane, minister van minerale hulpbronne, het gesê die departement het die afgelope jaar onverpoosd gewerk om te verseker dat die skeepshouer gevind en na die oppervlak gebring word. Talle probleme, onder meer die verdere verswakking en ineenstorting van die grondwande rondom die area, het reddingspogings onmoontlik gemaak en dit is opgeskort om die verdere verlies van lewens te voorkom. Altesaam 76 mynwerkers is uit die myn gered voordat reddingspogings gestaak is.
Intussen is 'n inter-ministeriële komitee aangestel om die families en die werknemers wat deur voorval geaffekteer is by te staan. Volgens Zwane bly die hoofprioriteit egter om die skeepshouer te vind sodat die drie werkers se families afsluiting kan kry.
"Ons het volle begrip vir die families en die algemene publiek se frustrasie oor die lang tydperk wat dit neem om die proses af te handel, maar ons wil Suid-Afrika verseker dat ons alles in ons vermoë doen om die saak op te los," het Zwane gesê.
Die departement het reeds sy ondersoek na die voorval afgehandel en dit is omgeskakel na 'n ondersoek in terme van die Wet op Myngesondheid en Veiligheid, wat binne die volgende paar dae sal begin. Mynbedrywighede kan nie hervat word nie totdat hierdie ondersoek afgehandel is.
"Indien daar bevind word dat daar roekeloosheid of nalatigheid was wat tot hierdie ongeluk gelei het, sal die reg sy verloop neem. Die departement is ook in gesprek met die Nasionale Vervolgingsowerheid (NVG) om moontlik die vermoë te versterk om persone wat nalatig is in die uitvoer van hul pligte, te vervolg," het Zwane gesê.
"Die gesondheid en veiligheid van werkers is noodsaaklik vir langtermyn volhoubaarheid in die mynbedryf. Ons doen weer eens 'n beroep op alle rolspelers in die bedryf om dit 'n prioriteit te maak. Werkers se lewens moet nie as goedkoop geag word nie."
Vantage Goldfields en sy sakereddingspraktisyn is steeds aanspreeklik vir die betaling van R200 000 aan die families van Mnisi, Nkambule en Nyerende, asook R50 000 aan elk van die werkers wat gered is.
"Ons verseker weer eens die families, werkers en die publiek dat hierdie kwessie die aandag sal kry wat dit verdien," het Zwane gesê.
Die regering het geen benul en prioriteit ten opsigte van tydperke nie. Daar kon verseker meer gebeur het binne die jaar wat verby is.
N hele jaar 365 dae …en niks verder nie …hoe kan dit nog n prioriteit wees …die grond gaan nie skielik nou stabiel raak nie …se eerder ons weet nie wat om nou verder te doen of se dit reguit dat die kostes te hoog gaan wees …julle dink mense is onnosel terwyl julle useless is en van een tee en koek na die volgende gaan …geen wonder soos iemand terreg gese het julle is almal byna oorgewig
Gelukkig is daar in Afrika altyd nog n dag dalk jaar dalk dekade maar in die geval eeu
Mense wat nie op n myn gewerk het en nie weet wat daar aangaan moet liefs stil bly. As jy kyk hoe diep daai sink gat is sal jy verstaan dat niemand dit kon voorspel . Dis soos as dit reën en ek voorspel n modder storting. Jy kan eenvoudig nie .. dis nie net die wat gered is en die wat oorlede is wat geafekteer is nie . Hoeveel mense dink julle werk op n myn ? 100 ? Nee daar is duisende . So hulle het almal verliese gehad . Party was te oud om weer oor te… Lees meer »